1. maist 2011 kaovad kõik piirangud maa ja kinnisvara omandamiseks välisriikide kodakondsetele. See on Euroopa Liidu üliliberalismi tippsaavutus ja mis ülikurb, see kõik on teostatud meie endi poliitikute poolt. Me oleme oma iseseisvuse ja iseotsustamise kinkinud  ilma püssipauguta. Juba täna teame, kuidas Venemaa investorid krahmavad Eestis kinnisvara, pool Tallinna vanalinna kuulubki neile. Huvitav on vaadata kuidas meie võimurid (välispankurite ja magnaatide huve teenivad), kes Riigikogus troonivad, silma pilgutamata suust jama välja ajavad, väites, et kapitalil ei ole rahvust ja selline liberalistlik poliitika toob välisinvesteeringute näol õnne meie õuele. Tõsi, kapitalil ei ole rahvust, küll aga on sellesama kapitali omanikul. Ja liberalistlik majanduspoliitika  ei ole õnne meile toonud. Paraku on edukalt hävitatud kodumaine põllumajandus ja pangandus, need kaks on aga iseseisva riigi alustalad. Rääkimata asjaolust, et tegu ka strateegilise ressursiga. Kes mind ei usu, see küsigu spetsialistidelt, näiteks Leo Kunnaselt.